Möödaviikpääs

Möödaviikpääs on üks kalapääsu liike. See on looduslikku veekogu meenutav tehissäng, mis juhib kalad paisust mööda suure kaarega.Kalatrepp )joonis) - Loodusajakiri See lahendus vajab oma pikkuse tõttu palju ruumi.Kalapääsud. - Kalapeedia

 Kirjeldus 
Möödaviikpääsu põhi ja küljed on ehitatud kruusast ning kividest, mis pakuvad kaladele ka varju. Selle poolest sarnaneb möödaviikpääs tehiskose ja tehiskärestikuga, sest peale kaladele pääsevad nii üles- kui ka allavoolu ka teised veeolendid.

Pääsu vooluhulk peab võimaldama veeorganismidel leida ja läbida pääs igasuguse veetaseme korral. Vee sügavus peab olema vähemalt 20 cm, voolu kalle 1:100 kuni 1:200, keskmine voolukiirus vähemalt 0,4 kuni 0,6 meetrit sekundis, kõige rohkem 1,6 kuni 2 meetrit sekundis ja põhja laius peab olema vähemalt 0,8 m.

Möödaviikpääsu üheks puuduseks on tema pikkuse tõttu asjaolu, et pääs vajab rajamiseks palju maad ja seda rohkem, mida suurem on kõrguste vahe. See muudab möödaviikpääsu rajamise kulukaks.Kalapääsud. - Kalapeedia

 Möödaviikpääsud Eestis 
Möödaviikpääsusid, mille toimivus on hinnatud heaks, on rajatud Ao teisele paisule Põltsamaa jõel, Hutita paisule Võhandu jõel, Kaunissaare paisule Jägala jõel, Lalli teisele paisule Porijõel, Loobu paisule Loobu jõel ja Võlli paisule Lemmjõel.Paisud ja paisutamine. - Keskkonnaamet

 Viited 

Kategooria:Vesiehitised
Kategooria:Veemajandus